Source: http://legislatie.just.ro/Public/DetaliiDocumentAfis/87503
Timestamp: 2020-08-14 08:00:07+00:00
Document Index: 6073082

Matched Legal Cases: ['articolul 11', 'articolul 11', 'articolul 28', 'articolul 31', 'articolul 31', 'articolul 31', 'articolul 38', 'articolul 41', 'articolul 43', 'articolul 50']

LEGE 334 03/12/2007 - Portal Legislativ
LEGE nr. 334 din 3 decembrie 2007pentru modificarea şi completarea Legii nr. 495/2004 privind salarizarea şi alte drepturi băneşti ale personalului din administraţia centrală a Ministerului Afacerilor Externe şi de la misiunile diplomatice, oficiile consulare şi institutele culturale româneşti din străinătate
Publicat în MONITORUL OFICIAL nr. 828 din 4 decembrie 2007
Parlamentul României adoptă prezenta lege. + Articolul ILegea nr. 495/2004 privind salarizarea şi alte drepturi băneşti ale personalului din administraţia centrală a Ministerului Afacerilor Externe şi de la misiunile diplomatice, oficiile consulare şi institutele culturale româneşti din străinătate, publicată în Monitorul Oficial al României, Partea I, nr. 1.136 din 1 decembrie 2004, cu modificările şi completările ulterioare, se modifică şi se completează după cum urmează:1. După articolul 11 se introduce un nou articol, articolul 11^1, cu următorul cuprins:"Art. 11^1. - (1) Salariaţii care au vechime în muncă în cadrul aparatului Ministerului Afacerilor Externe de cel puţin 2 ani primesc lunar un spor de stabilitate de 5%, calculat la salariul de bază. (2) Pentru fiecare an de vechime în muncă, ce depăşeşte pragul de 2 ani, la procentul de la alin. (1) se adaugă câte 3 procente. ... (3) Sporul de stabilitate, acordat în condiţiile alin. (1) şi (2), nu poate depăşi 20% din salariul de bază. ... (4) Sporul de stabilitate se acordă cu data de întâi a lunii următoare în care s-a îndeplinit vechimea prevăzută la alin. (1) şi (2). ... (5) Sporul de stabilitate nu se acordă persoanelor încadrate în muncă după pensionare." ... 2. La articolul 28, alineatul (1) se modifică şi va avea următorul cuprins:"Art. 28. - (1) Pe timpul cât urmează cursuri ori alte forme de pregătire în străinătate, pe o durată care depăşeşte 90 de zile calendaristice, membrilor Corpului diplomatic şi consular al României li se suspendă raporturile de muncă şi beneficiază de o indemnizaţie lunară de 500 lei pentru acoperirea cheltuielilor de întreţinere a locuinţei, dacă nu realizează venituri din chirii. Indemnizaţia se actualizează prin hotărâre a Guvernului."3. După articolul 31 se introduc două noi articole, articolul 31^1 şi articolul 31^2, cu următorul cuprins:"Art. 31^1. - (1) Membrii Corpului diplomatic şi consular al României beneficiază, anual, de o indemnizaţie de reprezentare în lei, pentru procurarea de efecte personale, al cărei cuantum se situează la nivelul salariului de bază corespunzător funcţiei de încadrare. (2) Condiţiile de acordare a indemnizaţiei de reprezentare se stabilesc prin ordin al ministrului afacerilor externe. ... Art. 31^2. - (1) Membrii Corpului diplomatic şi consular al României care nu deţin o locuinţă în proprietate şi cărora nu li s-a putut asigura o locuinţă de serviciu sau de intervenţie în Bucureşti au dreptul la compensarea diferenţei dintre chiria ce s-ar stabili pentru o locuinţă de serviciu, potrivit legii, şi chiria plătită pe baza unui contract de închiriere încheiat în condiţiile legii. Acest drept nu are caracter salarial şi nu se impozitează. Compensarea nu se acordă în cazul în care contractul de închiriere este încheiat cu rude de gradul I sau II şi în cazul în care membrii Corpului diplomatic şi consular al României au înstrăinat o locuinţă în localitatea în care îşi desfăşoară activitatea, ulterior datei numirii în funcţie. (2) Condiţiile în care se acordă compensarea şi plafonul lunar şi anual în limita căruia se poate deconta chiria se stabilesc prin ordin al ministrului afacerilor externe." ... 4. La articolul 38, alineatul (1) se modifică şi va avea următorul cuprins:"Art. 38. - (1) Unităţile trimiţătoare pot să aprobe ca misiunile diplomatice, oficiile consulare şi institutele culturale româneşti din străinătate să utilizeze, fără afectarea schemei de personal aprobate activităţii de bază şi a fondului de salarii al ministerului, persoane fizice, cetăţeni români sau străini, de pe plan local ori persoane nesalariate din cadrul acestor reprezentanţe, cu respectarea legislaţiei din ţara respectivă. Sumele acordate pentru activitatea prestată se stabilesc în raport cu nivelul studiilor, cu munca depusă şi cu timpul efectiv lucrat şi se plătesc potrivit prevederilor anexei nr. 4."5. La articolul 41 alineatul (1), litera c) se modifică şi va avea următorul cuprins:"c) o indemnizaţie lunară pe familie, pentru acoperirea cheltuielilor de întreţinere a locuinţei deţinute în proprietate din ţară, în sumă de 500 lei, impozabilă, potrivit legii, în situaţia în care ambii soţi se află permanent în străinătate şi nu realizează niciun fel de venituri din chirii. Indemnizaţia se actualizează anual, prin hotărâre a Guvernului."6. La articolul 43, alineatul (4) se modifică şi va avea următorul cuprins:"(4) În situaţia în care concediul de odihnă se efectuează în străinătate, la solicitarea persoanei în cauză, indemnizaţia de concediu se stabileşte şi se plăteşte în valută, potrivit anexei nr. 4. În această situaţie, unităţile trimiţătoare nu vor mai suporta alte cheltuieli legate de efectuarea concediului în anul respectiv, nici pentru personalul în cauză şi nici pentru membrii săi de familie aflaţi în întreţinere în străinătate, în condiţiile prezentei legi."7. La articolul 50 alineatul (1), litera c) se modifică şi va avea următorul cuprins:"c) pentru efectuarea în ţară a concediului de odihnă pe anul calendaristic respectiv, cu excepţia anilor în care au loc plecarea şi, respectiv, revenirea definitivă de la post, corelat şi cu prevederile art. 43 alin. (4)."8. Anexa nr. 1 se modifică şi va avea următorul cuprins:"ANEXA Nr. 1SALARIILE DE BAZĂpentru funcţiile diplomatice şi consulare
Nr. crt. Funcţii diplomatice şi consulare Gradul diplomatic sau consular Nivelul studiilor Coeficientul de multiplicare
1. Ambasador Ambasador S 17,00
2. Ministru plenipotenţiar Ministru plenipotenţiar S 16,00
3. Ministru-consilier Ministru-consilier S 14,00
4. Consilier diplomatic, consul general Consilier diplomatic, consul general S 13,00
5. Secretar I, consul Secretar I, consul S 12,00
6. Secretar II, viceconsul Secretar II, viceconsul S 11,00
7. Secretar III Secretar III S 10,00
8. Ataşat, agent consular Ataşat, agent consular S 8,00
9. Anexa nr. 2 va avea următorul cuprins:"ANEXA Nr. 2SALARIILE DE BAZĂpentru funcţiile specifice de execuţie
Nr. crt. Funcţii specifice de execuţie Gradul profesional Nivelul studiilor Coeficientul de multiplicare
1. Consilier relaţii, interpret relaţii I Consilier relaţii, interpret relaţii I S 12,00
2. Consilier relaţii, interpret relaţii II Consilier relaţii, interpret relaţii II S 10,50
3. Consilier relaţii, interpret relaţii III Consilier relaţii, interpret relaţii III S 9,50
4. Referent relaţii, referent comunicaţii, curier diplomatic I Referent relaţii, S 8,00
referent comunicaţii, SSD 7,50
curier diplomatic I, PL 7,00
referent protecţie I M 6,50
5. Referent relaţii, referent comunicaţii, curier diplomatic II Referent relaţii, S 7,50
referent comunicaţii, SSD 7,00
curier diplomatic II, PL 6,50
referent protecţie II M 4,50
6. Cancelarist relaţii I Cancelarist relaţii I PL 7,00
7. Cancelarist relaţii II Cancelarist relaţii II PL 6,50
8. Curier relaţii I Curier relaţii I M 6,00
9. Curier relaţii II Curier relaţii II M 5,50
10. Anexa nr. 3 se modifică şi va avea următorul cuprins:"ANEXA Nr. 3INDEMNIZAŢII DE CONDUCEREcorespunzătoare funcţiilor de conducere exercitate de personalulîncadrat pe funcţii diplomatice şi consulare şi pe funcţii specificeMinisterului Afacerilor Externe
2. Director general adjunct, director, director de cabinet, secretar general adjunct 50
NOTĂ:Secretarul general este salarizat cu coeficientul de multiplicare prevăzut în anexa nr. 1 la nr. crt. 1, la care se adaugă o indemnizaţie de conducere prevăzută la nr. crt. 1 din prezenta anexă.Secretarul general adjunct este salarizat cu coeficientul de multiplicare prevăzut în anexa nr. 1 la nr. crt. 3, la care se adaugă o indemnizaţie de conducere prevăzută la nr. crt. 2 din prezenta anexă."11. Anexa nr. 4 se modifică şi va avea următorul cuprins:"ANEXA Nr. 4NOMENCLATORULfuncţiilor şi coeficienţilor de ierarhizare pentru determinareasalariilor în valută pentru personalul trimisîn misiune permanentă în străinătate
1. Ambasador-şef de misiune, emisar special pentru zonele de conflict armat, reprezentant special SECI S 6,00
2. Ambasador de carieră S 5,70
3. Consul general-şef al unui consulat general, ministru plenipotenţiar S 5,60
4. Ministru consilier, reprezentant diplomatico-militar pe lângă organizaţiile internaţionale, director institut cultural S 5,50
5. Consilier diplomatic clasa I, consilier economic clasa I, ataşat apărare clasa I, ataşat de afaceri interne clasa I, ataşat pe probleme de muncă şi sociale clasa I, şef birou presă clasa I, director centru de informare, director adjunct institut cultural S 4,40
6. Consilier diplomatic clasa a II-a, consilier economic clasa a II-a, ataşat apărare clasa a II-a, ataşat de afaceri interne clasa a II-a, ataşat pe probleme de muncă şi sociale clasa a II-a, şef birou presă clasa a II-a, reprezentant militar S 4,20
7. Secretar I clasa I, secretar economic I clasa I, economist principal clasa I, ataşat apărare adjunct clasa I, ataşat de afaceri interne adjunct clasa I, ataşat pe probleme de muncă şi sociale adjunct clasa I, consul clasa I, ataşat principal comunicaţii clasa I S 3,80
8. Secretar I clasa a II-a, secretar economic I clasa a II-a, economist principal clasa a II-a, ataşat apărare adjunct clasa a II-a, ataşat de afaceri interne adjunct clasa a II-a, ataşat pe probleme de muncă şi sociale adjunct clasa a II-a, consul clasa a II-a, ataşat principal comunicaţii clasa a II-a S 3,70
9. Secretar II clasa I, secretar economic II clasa I, economist clasa I, viceconsul clasa I, şef birou turism clasa I, ataşat comunicaţii I clasa I S 3,50
10. Secretar II clasa a II-a, secretar economic II clasa a II-a, corespondent de presă clasa I, economist clasa a II-a, şef serviciu administrativ clasa I, viceconsul clasa a II-a, ataşat comunicaţii I clasa a II-a S 3,40
11. Secretar III clasa I, secretar economic III clasa I, secretar militar, şef serviciu administrativ clasa a II-a, consilier relaţii clasa I, referent principal relaţii clasa I, şef birou turism clasa a II-a, corespondent de presă clasa a II-a, ataşat comunicaţii II clasa I S 3,30
12. Secretar III clasa a II-a, secretar economic III clasa a II-a, consilier relaţii clasa a II-a, referent principal relaţii clasa a II-a, ataşat comunicaţii II clasa a II-a S 3,10
13. Ataşat clasa I, referent relaţii clasa I, bibliotecar principal, agent consular clasa I, ataşat comunicaţii III clasa I, ataşat pe probleme de muncă şi sociale adjunct clasa I, referent principal protecţie clasa I S 2,90
14. Ataşat clasa a II-a, agent consular clasa a II-a, referent relaţii clasa a II-a, ataşat comunicaţii III clasa a II-a, ataşat pe probleme de muncă şi sociale adjunct clasa a II-a, referent principal protecţie clasa a II-a S 2,80
15. Şef birou administrativ, referent principal de specialitate M 2,70
16. Contabil principal, referent transmitere, funcţionar consular principal M 2,60
17. Contabil, cancelarist, bibliotecar, funcţionar consular M 2,50
18. Secretar-dactilograf principal, stenodactilograf principal, referent de specialitate I, referent protecţie I M 2,50
19. Intendent I, referent de specialitate II, referent protecţie II M 2,30
20. Funcţionar administrativ I, secretar-dactilograf, stenodactilograf, referent relaţii, intendent II M 2,20
G 1,80
21. Dactilograf, telexist, şofer I, muncitor calificat I M 2,10
22. Funcţionar administrativ II M 2,00
23. Şofer II, muncitor calificat II G 1,60
24. Portar G 1,40
25. Îngrijitor G 1,30
NOTĂ:1. La trimiterea în misiune, încadrarea în clasa I a funcţiei se face în cazul personalului care a mai fost trimis minimum un an în misiune permanentă în străinătate în aceeaşi funcţie sau într-o funcţie ierarhizată cel puţin cu acelaşi coeficient de ierarhizare. Începând cu data intrării în vigoare a prezentelor reglementări, pentru personalul aflat în misiune, care este avansat în funcţie, încadrarea pe noua funcţie se face la clasa a II-a.Trecerea personalului la clasa I se face cu respectarea condiţiei de vechime prevăzute la alineatul precedent.2. La misiunile unde nu se justifică utilizarea unor funcţii distincte, acestea pot fi comasate. Salariul funcţiei de încadrare a persoanei numite se va stabili ţinându-se seama de sarcinile preponderente, de pregătirea profesională şi de vechimea în specialitate.3. Funcţiile şi asimilarea acestora sau coeficienţii de ierarhizare a funcţiilor, altele decât cele prevăzute în prezenta anexă, specifice unor ministere, altor organe şi instituţii de specialitate ale administraţiei publice centrale, se stabilesc prin hotărâre a Guvernului."12. La anexa nr. 5, punctul 2 al notei va avea următorul cuprins:"2. Cheltuielile pentru carburanţi se decontează în limita a 12,5 litri de combustibil la 100 km parcurşi." + Articolul IILegea nr. 495/2004 privind salarizarea şi alte drepturi băneşti ale personalului din administraţia centrală a Ministerului Afacerilor Externe şi de la misiunile diplomatice, oficiile consulare şi institutele culturale româneşti din străinătate, publicată în Monitorul Oficial al României, Partea I, nr. 1.136 din 1 decembrie 2004, cu modificările şi completările ulterioare, precum şi cu modificările şi completările aduse prin prezenta lege, va fi republicată în Monitorul Oficial al României, Partea I, dându-se textelor o nouă numerotare.Această lege a fost adoptată de Parlamentul României, în condiţiile art. 77 alin. (2), cu respectarea prevederilor art. 75 şi ale art. 76 alin. (2) din Constituţia României, republicată.PREŞEDINTELE CAMEREI DEPUTAŢILORBOGDAN OLTEANUPREŞEDINTELE SENATULUINICOLAE VĂCĂROIUBucureşti, 3 decembrie 2007.Nr. 334.-----------